Kattavinir leggja sitt af mörkum til að styrkja starfið í Kattholti . Þeir prjóna peysur og gera handverk af ýmsu tagi sem hægt er að kaupa á jólabasar Kattholts sem haldinn verður á í dag og er ein helsta fjármögnunarleið félagsins . Þar verða líka kisur í heimilisleit . Kattavinir leggja sitt af mörkum til að styrkja starfið í Kattholti . Þeir prjóna peysur og gera handverk af ýmsu tagi sem hægt er að kaupa á jólabasar Kattholts sem haldinn verður á í dag og er ein helsta fjármögnunarleið félagsins . Þar verða líka kisur í heimilisleit . Jóhanna Ása Evensen , rekstrarstjóri Kattholts , er afar þakklát fyrir velvildina í garð starfseminnar . „ Ímyndaðu þér hvað fólk er yndislegt . Það prjónar fyrir okkur heilu fjöllin af peysum , vettlingum og húfum . Fólk er að koma með myndir og kerti og kisustyttur bara nefndu það . “ Í myndskeiðinu er kíkt á þær Þverflautu og Harmonikku sem munu ásamt Saxafóni og Klarinetta ( yfirleitt kallaður Netti ) , taka á móti gestum Kattholts á laugardag og vonast til að hitta þar framtíðar sambýlisfólk sitt . Jóhanna segir að vel hafi gengið að finna heimili fyrir kisur að undanförnu en yfirleitt eru fleiri kettir í heimilisleit á veturna en á öðrum tímum árs . Hátíðarnar eru annasamar í Kattholti og nú þegar er orðið uppbókað á Kattahótelinu yfir jól og áramót . Basarinn verður opinn á milli klukkan 11 og 16 í dag í húsnæði Kattholts við Stangarhyl 2 . Nánari upplýsingar má finna hér .